open-index/open-wikipedia-markdown huggingface dataset:
גרש ירחים

**רחבעם** (מוכר גם בשם **גרש ירחים**) הוא התנחלות ויישוב קהילתי שהוקם בינואר 2026, דרומית־מזרחית לכביש 505 בקטע שבין כפר תפוח למגדלים, ב.

## אטימולוגיה
השם "גרש ירחים" מזכיר את שמו של הכפר הסמוך ג'וריש. בנוסף, הביטוי "גרש ירחים" מקורו בברכת משה לשבט יוסף בפרשת וזאת הברכה שבספר דברים. היישוב שוכן בנחלת שבט אפרים, אחד משבטי יוסף. בברכה זו נאמר כי נחלת השבט תרבה "גרש ירחים". בפירוש רש"י מוסבר שהכוונה לפירות המתבשלים על ידי הירח, כמו קישואים ודלועיים, וכן לפירות שהארץ מוציאה מחודש לחודש.

## גאוגרפיה
היישוב נמצא ב, ליד כביש חוצה השומרון, כשני קילומטרים ממגדלים. גובהו 665 מטרים מעל גובה פני הים, והוא ממוקם בין הכפרים עקרבה לג'וריש.

## היסטוריה
האתר אושר להתיישבות בישיבת הקבינט המדיני-ביטחוני ביום ירושלים 2025, יחד עם עוד 21 נקודות נוספות ביהודה ובשומרון, על פי תכנונה של מנהלת ההתיישבות. תכנון היישוב במקום בוצע כחלק מתוכנית מיליון בשומרון, ונעשה במטרה להעמיק את האחיזה של מדינת ישראל בקטע כביש 505 שבין תפוח למגדלים, ולמנוע היווצרות רצף כפרים פלסטיניים באזור. שם היישוב הזמני היה "רחבעם", על שם רחבעם זאבי, אולם בהמשך קבעה ועדת השמות הממשלתית את שמו הקבוע "גרש ירחים". ב-11 בינואר 2026 עלו לקרקע היישוב עשר משפחות ראשונות.

ב-1 בפברואר 2026 הגיעו חברי משלחת מהפרלמנט האיחוד האירופי לבקר ביישוב החדש, ולהביע בו תמיכה. ראש המועצה האזורית שומרון יוסי דגן אירח אותם במקום.

## ראו גם
* כביש 505
* גוש שילה

## קישורים חיצוניים
* 

## הערות שוליים

קטגוריה:מועצה אזורית שומרון
קטגוריה:השומרון: יישובים
קטגוריה:גוש שילה
קטגוריה:יישובים שהוקמו ב-2026
קטגוריה:ישראל: יישובים הקרויים על שם ספרים
דיז'יק

**דיז'יק** (בטג'יקית: **Дижик**) הוא כפר באזור סוגד, בצפון טג'יקיסטן. זה חלק מהג'מואט פונדאריו במחוז עיני.

## הערות שוליים

קטגוריה:טג'יקיסטן: גאוגרפיה
עטלף צהוב זעיר

**עטלף הצהוב זעיר** (שם מדעי: *Rhogeessa minutilla*) הוא מין של עטלף יער. הוא נמצא בקולומביה ובוונצואלה.

## מראה
Rhogeessa minutilla הוא מין עטלף זעיר: אורך הראש־גוף של עטלף ממוצע הוא כ־42-43 מ"מ, הזנב 28-34 מ"מ, האוזניים 11-14 מ"מ, כף הרגל האחורית 4-7 מ"מ, ואורך האמה כ־25.5-29.5 מ"מ; משקלו נע בין 2.7 ל‑4.3 גרם. הפרווה הגבוהה דו־צבעית, כאשר בסיס השערה בצע צהבהב בהיר, והקצה בצבע קינמון‑זית‑חום.

## קישורים חיצוניים

## הערות שוליים

קטגוריה:בעלי חיים שתוארו ב-1897
קטגוריה:טקסונים שתוארו בידי גריט סמית מילר
קטגוריה:נשפוניים
קטגוריה:ונצואלה: יונקים
קטגוריה:קולומביה: יונקים
פרשים (יישוב)

**פרשים**, שמוכר גם בתור **אל נוה**, היא התנחלות וחווה חקלאית בצפון השומרון, על כביש 596 בין חרמש לריחן. אל נוה שוכנת בתוך יער אורנים, על רכס המשקיף על השרון ועל הים התיכון.

כלכלת היישוב מתבססת בעיקר על רעיית צאן ועל אולם אירועים מקומי. בנוסף קיימים ביישוב אורוות סוסים, מעיין רחצה ומצפה על שם מתן אברג'יל, בן היישוב חרמש הסמוך שלחם בגדוד 13 של חטיבת גולני ונפל בניר עם במהלך טבח שבעה באוקטובר, לאחר שקפץ על רימון כדי להציל את חבריו.

החווה קרויה על שם נוה נדב, אחיין של אחת המייסדים, שנפטר בגיל שבעה חודשים.

## גאוגרפיה
החווה נמצאת על רכס בשומרון, שצופה על השרון ועל הים התיכון, סמוך לחרמש. היא נמצאת בגובה 251 מטרים מעל גובה פני הים.

החווה מוקפת יער אורנים, והגישה אליה היא דרך כביש 596 מגוש שקד, מכיוון ריחן. עיר האם של החווה היא חריש, והיא גם העיר הקרובה ביותר אליה.

## היסטוריה
אל נוה הוקמה לאחר שבחטיבה להתיישבות של ההסתדרות הציונית העולמית חיפשו במשך שנתיים זוג שיעלה למקום. הזוג שנמצא לבסוף, בת אל ונדב שוורץ, החליטו לקרוא לנקודה על שם אחיינה של בת אל שנפטר בגיל שבעה חודשים. השניים עלו לנקודה ביום האזכרה שלו, י"ח בשבט ה'תשע"ט, חורף 2019, ובכך הקימו את המקום בתור חוות בודדים שעיסוקה המרכזי רעיית צאן.

בבניית ופיתוח החווה משתתפים מתנדבים ובני נוער, בין היתר מארגון השומר יו"ש. בנוסף החווה מגייסת תרומות על מנת לאפשר את המשך פיתוחה.

במהלך מבצע שומר החומות במאי 2021 הציתו ערבים תושבי הסביבה את היער שבו שוכנת אל נוה. החווה הוקפה בלהבות, ובית המגורים של המשפחה המייסדת כמעט עלה באש. בסופו של דבר מתנדבים, כבאיות ומטוסי כיבוי הצליחו להשתלט על האש.

ב-2022 מנה עדר הכבשים של החווה 220 ראש, ובאמצעותו החווה שמרה על 4,000 דונם שהוחכרו לה על ידי המנהל האזרחי.

ביום ירושלים ה'תשפ"ה, 26 במאי 2025, החליט הקבינט המדיני-ביטחוני להכשיר את היישוב, לצד 21 מאחזים נוספים, על פי תכנונה של מנהלת ההתיישבות. בנובמבר אותה שנה קיבל היישוב מעמד רשמי, תחת השם "פרשים". שטחו נגרע משטח חרמש הסמוך.

## קישורים חיצוניים
* 

*  

## הערות שוליים

קטגוריה:מאחזים שהוסדרו
קטגוריה:מועצה אזורית שומרון
קטגוריה:גוש יישובי שקד
קטגוריה:יישובים שהוקמו ב-2019
קטגוריה:השומרון: יישובים
קטגוריה:צפון השומרון
קטגוריה:ישראל: יישובים הקרויים על שם אישים
קטגוריה:חוות ביהודה ושומרון
גודר

**גּוֹדֵר** (לשעבר: **תבץ**) היא התנחלות בשלבי הקמה, אשר עתידה לקום למרגלות הר גדיר, על כביש 5799 שבין טובאס למשכיות, בצפון בקעת הירדן, על חורבות בסיס חמאם אל-מליח הנטוש של חטיבת הצנחנים, בסמוך לנחל מלחה.

## היסטוריה
בעבר, יחידות חיל הרגלים של צה"ל נהגו להתאמן בסמיכות לאזור זה. ב-1981 הוקם במקום בסיס האימון המתקדם של חטיבת הצנחנים שכונה בסיס חמאם אל-מליח. הבסיס פורק ב-2003 עם הקמת בסיס האימונים החטיבתי מחנה איתן, סמוך לקיבוץ שומריה.

ב-2018 הוקם צפונית לבסיס הנטוש מאחז. המאחז ננטש והוקם מחדש כחווה בחורף 2025 על ידי איתן זאב, כשהיא נושאת את השם חוות צבי העופרים.

גרעין ההתיישבות מעלות אליהו של תנועת נחלה הוקם במטרה להתיישב בבסיס זה או בסמוך אליו. בין פעולותיו היה ארגון שבת פעילים באתר ביולי 2021, במסגרתה עלו לאתר ארבע משפחות. בצהרי אותה שבת ביצעו פלסטינים הפרות סדר ויידויי אבנים כנגד משתתפי השבת, ופצעו שניים מהם וחייל שאבטח את המקום.

האתר אושר להתיישבות בישיבה של הקבינט המדיני-ביטחוני ביום ירושלים 2025, יחד עם עוד 21 נקודות נוספות ביהודה ובשומרון, על פי תכנונה של מנהלת ההתיישבות. שם היישוב הזמני היה "תבץ", על שם תבץ המקראית. בנובמבר אותה שנה קיבל היישוב מעמד רשמי, תחת השם "גודר". ועדת השמות הממשלתית נימקה את בחירתה, וכתבה כי השם "תבץ" לא מתאים ליישוב בגלל מרחקו מטובאס. הוועדה בחרה לקרוא ליישוב על שם הר גדיר הסמוך.

בקיץ 2025 היה מתוכנן לעלות להתיישבות במקום גרעין של תנועת המילואימניקים – דור הניצחון.

## אתרים
[ממוזער|[חמאם אל-מליח, הסמוך ליישוב]]
היישוב צפוי להיות מוקם על חורבות בסיס חמאם אל-מליח הנטוש של חטיבת הצנחנים.

בסמיכות לאתר ההקמה של היישוב זורם נחל מלחה, ובקטעו הקרוב ליישוב נמצא חמאם אל-מליח, אתר מעיינות חמים, שחומם של מגיע ל-36 מעלות צלזיוס. כיום המים לא מומלצים לרחצה בשל היעדר תחזוקה, והם מדיפים ריח גופרית המורגש היטב בסביבה.

## ראו גם
* המילואימניקים – דור הניצחון
* בקעת הירדן
* נחלה (תנועה)

## הערות שוליים

קטגוריה:ישראל: יישובים עתידיים
קטגוריה:בקעת הירדן
קטגוריה:ישראל: יישובים הקרויים על שם יישוב קדום
קטגוריה:יישובים שהוקמו ב-2025
קטגוריה:מועצה אזורית ערבות הירדן
לה מרינו

**לה מרינו** (בצרפתית: L**e Merinos**) הוא ציור מאת הציירת הצרפתייה רוזה בונר, מהבולטות שבאמניות זרם הריאליזם במאה ה־19. היצירה משתייכת לז'אנר ציורי חיות הבר, תחום שבו הצטיינה בונר בזכות תיאור מדויק של בעלי חיים ונאמנות קפדנית לטבע.

הציור מתאר כבש בודד מזן מרינו השרוע על גבעה עשבונית. הצמר מוצג במרקם עשיר ובגווני אדמה רכים, הממחישים גם את רכותו וגם את משקלו. פניו הכהים של הכבש בולטים על רקע בהיר, ומושכים את המבט להבעתו הרגועה. קרניו המסולסלות מעידות על מינו ובגרותו, ורגליו מקופלות תחת גופו – תנוחה שמדגישה שלווה ונוכחות סטאטית.

הקומפוזיציה ממוקדת בדמות החיה, כשהרקע מינימליסטי ואינו מסיח את הדעת. מקור האור, המגיע מלמעלה, יוצר צללים רכים המחזקים את התחושה התלת־ממדית. באמצעות עבודת מכחול מדויקת, מצליחה בונר להעניק עומק וחיות לצמר ולגוף החיה.

הציור מבטא את ערכי הריאליזם: הימנעות מאידיאליזציה, תשומת לב לפרטים ואמונה ביכולת האמנות לחשוף את האמת שבטבע. הבחירה להעמיד בעל חיים בודד במרכז היצירה, תוך גישה של כבוד ותשומת לב לאישיותו, ממחישה את עקרונותיה האמנותיים של בונר ואת תרומתה הייחודית לאמנות בעלי החיים.

## הערות שוליים

קטגוריה:ציורי שמן
קטגוריה:ציורים מהמאה ה-19
קטגוריה:בעלי חיים באמנות
קטגוריה:כבשים בתרבות
מלך היער (רוזה בונר)

**מלך היער** (בצרפתית: **Le Roi de la forêt**) הוא ציור שמן מאת הציירת הצרפתייה רוזה בונר, שנוצר בשלהי המאה ה־19. היצירה מתארת אייל אדום בגודל טבעי עומד בתוך יער ערפילי. הציור נחשב לאחת מיצירות המופת של בונר, ואף זכה למעמד איקוני בחייה ובמותה. הוא משקף את גישתה הריאליסטית, את הקשר ההדוק לטבע ואת השאיפה לדיוק אנטומי ואמנותי.

## תיאור היצירה
הציור מתאר אייל אדום עומד בשטח מיוער ומלא ערפל. גופו של האייל מצויר בקנה מידה טבעי, מבטו נעוץ ישירות בצופה, מה שמעניק ליצירה תחושת מתח שקט. היצירה מפגינה יכולת טכנית גבוהה, שימוש מדויק באור ובצל, ותיאור ריאליסטי של פרוות בעל החיים ועמידתו.
המתח בין החיה המתבוננת לבין עין המתבונן מעלה פרשנויות שונות: מפגש בין ציד לנטרף, רגע של התגלות מיסטית, או אמירה אוניברסלית על מקומו של האדם מול הטבע. ברקע משתלב נוף מיוער, ערפילי ושקט, שאינו גונב את הבמה מדמות האייל אלא תומך בנוכחותה.

[250px|ממוזער|שמאל|[אדווין לנדסייר, "מלך הגיא", 1851. ציורו האייקוני של לנדסייר היווה השראה ישירה לרוזה בונר ביצירת "מלך היער", במיוחד בדימוי האייל המתבונן בצופה בעמידה גאה ומלאת נוכחות.]]
## רקע והשראה
היצירה נוצרה בעקבות תצפיות שערכה בונר באזור טירתה, שאטו דה בי, בסמוך ליער פונטנבלו. בונר החזיקה במקום גן זואולוגי שכלל, בין השאר, את האייל ששימש לה כמודל. היא נהגה לצייר מן הטבע, לעיתים תוך שימוש במנגנוני קשירה עדינים שאיפשרו לה לשמר את תנוחת החיה בזמן הציור.
הציור הושפע מהיצירה מלך הגיא של אדווין לנדסייר, צייר בריטי שבונר העריכה במיוחד. השפעה זו ניכרת בקומפוזיציה ובמבט האייקוני של האייל.

## היסטוריית בעלות ותערוכות
לאחר השלמתו, נרכש הציור ישירות מהאמנית על ידי סוחר האמנות הבריטי ארנסט גאמבאר, שהציג אותו באנטוורפן ובלונדון, ולאחר מכן תלה אותו בביתו שבניס. בשנת 1893 הושאל הציור לתערוכה העולמית בשיקגו, שם עורר עניין רב.
במותה של בונר בשנת 1899, יזם גאמבאר הקמת אנדרטה לזכרה בפונטנבלו, שעליה שובץ תבליט של ציור זה לצד יצירותיה המפורסמות "שוק הסוסים" ו-"חריש בניברנה".

## קבלה וביקורת
במהלך חייה נחשבה בונר לאחת האמניות המפורסמות בעולם. "מלך היער" שיקף את כישוריה הטכניים הגבוהים ואת עומק מחויבותה לאמת הטבעית. באמצע המאה ה־20 דעכה ההכרה ביצירתה, אולם בשנים האחרונות חלה תחייה מחודשת בעניין הציבורי והמחקרי ביצירתה. בציור זה רואים מבקרי אמנות רבים הדגמה ליכולתה לשלב דיוק אנטומי עם תחושת עוצמה ורגש.

## בעלות מאוחרת
לאחר מותו של גאמבאר, נמכר הציור לצ'ארלס מייקל שוואב, איל תעשייה אמריקאי. לאחר מכן עבר לאוסף של ג'רלדין רוקפלר דודג', אספנית אמנות ידועה ובת למשפחת רוקפלר. באוספה נחשב מלך היער ליצירה החשובה ביותר.

## הערות שוליים

קטגוריה:ציורי שמן
קטגוריה:ציורים מהמאה ה-19
קטגוריה:בעלי חיים באמנות
קטגוריה:ציורים של איילים
אלן ג'רי

**אלן ג'רי** (באנגלית: **Alan Gerry**; נולד ב-24 בדצמבר 1929) הוא מיליארדר אמריקאי ומייסד חברת Cablevision Industries.

## ראשית חייו
ג'רי נולד למשפחה יהודית בניו יורק, כבן למהגרים מרוסיה. אביו היה מפיץ מזון קפוא. לאחר התיכון, הוא הצטרף לחיל הנחתים האמריקאי שם שובץ בתוכנית האלקטרוניקה.

## הערות שוליים

קטגוריה:מיליארדרים אמריקאים
קטגוריה:יזמים אמריקאים
קטגוריה:נדבנים אמריקאים
קטגוריה:קצינים וחוגרים יהודים בחיל הנחתים של ארצות הברית
קטגוריה:אמריקאים שנולדו ב-1929
ראסינג דה קורדובה

**ראסינג דה קורדובה** (בספרדית: **Club Atlético Racing**, **Racing de Córdoba**) הוא מועדון כדורגל ארגנטינאי. המועדון נוסד בשנת 1924 בעיר קורדובה. בעבר הקבוצה שיחקה בליגה הבכירה וכיום משחקת בליגת המשנה הארגנטינאית.

בנוסף לכדורגל למועדון יש סקציות בענפי ספורט נוספים לרבות כדורסל.

## היסטוריה
המועדון הוקם בשנת 1924. הוא התחיל לשחק בליגות האזוריות. בעונת 1980 בליגת העל הארגנטינאית הוא הגיע לליגה הבכירה וסיים אותה במקום השני. הקבוצה שיחקה ברמה הבכירה עד לשנת 1990. משנה זו היא שיחקה בליגת המשנה ואף ירדה למספר שנים לליגות נמוכות.

בשנת 2023 הקבוצה הצליחה לחזור לליגת המשנה הארגנטינאית ומאז היא משחקת בה.

במסגרת האזורית היא משחקת בליגה של קורדובה. היא ניצחה בתחרויות ליגה זו 8 פעמים (בפעם האחרונה בשנת 2019).

הקבוצה משחקת ב"אצטדיון מיגל סנצ'ו" שנבנה בשנת 1968. אחרי מספר שדרוגים הוא כולל כ-15 אלף מקומות. האצטדיון נקרא של שם מיגל סנצ'ו שהיה נשיא המועדון במשך 24 שנים.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:קורדובה (פרובינציה)
קטגוריה:קבוצות כדורגל שהוקמו ב-1924
דיאנה וקליסטו (רובנס)

**דיאנה וקליסטו** הוא ציור שמן על קנבס מאת הצייר הפלמי פטר פאול רובנס, שנוצר בסביבות שנת 1635. הציור מוצג במוזיאון הפראדו במדריד ונחשב לאחת מהגרסאות האישיות והרגשיות ביותר של רובנס למיתוסים קלאסיים.

## רקע
במהלך ביקורו בחצר המלוכה במדריד בין אוגוסט 1628 לאפריל 1629, נחשף רובנס לאוסף נרחב של ציורים מאת טיציאן, כולל גרסתו של טיציאן דיאנה וקליסטו. רובנס הושפע עמוקות מהטכניקה המאוחרת של טיציאן, שהתאפיינה במכחולים חופשיים ושבורים, ומהעוצמה הרגשית של ציוריו. עם שובו לאנטוורפן, יצר רובנס גרסה משלו ל"דיאנה וקליסטו", תוך פרשנות חדשה למיתוס ולטיפול הדמויות.

## תיאור היצירה
הציור מתאר את הרגע שבו מתגלה כי קליסטו, אחת מנימפות הציד של דיאנה, הרה כתוצאה מאונס על ידי יופיטר. בניגוד לטיציאן, שמתאר את דיאנה כאדישה ואכזרית, רובנס מראה את דיאנה מופתעת וכואבת, כאילו היא חשה רחמים כלפי קליסטו. מחווה זו יוצרת תחושת אמפתיה ורגש, שלא קיימת בגרסה המקורית של טיציאן.

## הקשר אישי וביוגרפי
הגישה האמפתית של רובנס משקפת את שינוי הלך הרוח האישי שלו לאחר נישואיו השניים להלנה פורמן ב-1630. ציור זה, כמו אחרים מתקופה זו – בהם "שלוש הגראטיות" ו"גן האהבה" – מבטא אידיליה זוגית, אהבה ופוריות. דמותה של קליסטו מזכירה את הלנה, ואף תסרוקת הנימפה שלצידה דומה לזו של אשתו במספר פורטרטים שצייר.

250px|ממוזער|שמאל|לו ספינארו

## מרכיבים סגנוניים וסימבוליים
הציור כולל מרכיבים רבים המושפעים מהאמנות הקלאסית ומהכתבים העתיקים, כמו תנועת שיער ובדים – אלמנט דינמי האופייני לאובידיוס ולקלאסיקונים אחרים. הדמות היושבת בגבה לצופה מושפעת מהפסל הרומי המפורסם "שולף הקוץ" (Spinario). בגדיה הסגולים של קליסטו מרמזים על יוקרה רומית עתיקה.

למרות שאינו מופיע במרכז הסצנה, האייל נוכח בציור כרכיב רקע, כחלק מהמרחב הטבעי המזוהה עם דיאנה, אלת הציד. הופעתו מחזקת את ההקשר המיתולוגי ומעוגנת באזכורים ברקע לציד ולקרני שמש החודרות דרך יערות עבותים. בתיאור המוזיאון מופיעה גם תווית המתייחסת ל"קרן ציד" – רמז נוסף לעולם החי המיתולוגי שבו פועלות הדמויות. נוכחות האייל מדגישה את הניגוד בין שלוות הטבע לבין הדרמה האנושית שמתחוללת במרכז הציור.

## הערות שוליים

קטגוריה:ציורים של איילים
קטגוריה:פטר פאול רובנס: ציורים
קטגוריה:בעלי חיים באמנות
קטגוריה:ציורי עירום
קטגוריה:נשים בציור
קטגוריה:עצים בציורים
קטגוריה:ציורים מהמאה ה-17
קטגוריה:מוזיאון הפראדו
קטגוריה:ציורים המבוססים על המיתולוגיה היוונית
קטגוריה:ציורים המבוססים על מטמורפוזות
מבצר לוהאגד

**מבצר לוהאגד** (במראטהית: **लोहगड**) הוא אחד מבין מבצרי גבעה רבים במהאראשטרה, הודו. הוא שוכן ברמת דקאן, סמוך להרי גהט המערביים קרוב ליישוב ההררי  ובמרחק 52 ק"מ צפון-מערבית לפונה.

לוהאגד מתנשא לגובה של 1,033 מטרים מעל גובה פני הים. המבצר מחובר ל הסמוך באמצעות רכס קטן.

## מיקום
מבצר לוהאגד שוכן ליד הכפר לוהגאדוואדי (Lohagadwadi), כ-10 ק"מ (מרחק נסיעה) דרומית-מערבית לעיירה לונוואלה. מתחנת הרכבת הקטנה של מנאוולי (Manavli), זוהי הליכה של כ-5 ק"מ, העוברת על פני מנזר המערות הבודהיסטי של בהאג'ה.

## היסטוריה
המבצר, הממוקם לא רחוק מנתיב סחר עתיק, הוא בעל היסטוריה ארוכה המשתרעת עוד מתקופת שושלת סאטווהאנה. גם שליטי שושלות צ'לוקייה, רשטראקוטה ו הותירו את חותמם. בתקופה האסלאמית הוא השתייך לזמן מה לשטח של  עד שנכבש על ידי מנהיג המראטה, שיוואג'י (שלט בערך בשנים 1657–1680), אשר בתורו נאלץ לוותר עליו זמנית (1665–1670) לאויבו הגדול ביותר, הקיסר המוגולי אורנגזב. בשנת 1818 כבשו הבריטים את מבצר ויסאפור הסמוך ומשם הפגיזו את מבצר לוהגד הנמוך יותר. המבנים הנראים כיום הם ככל הנראה ברובם תוצאה של בנייה מראטהית, אף שאדריכלות המבצרים שלהם שונה במעט מזו של המוגולים.

ביולי 2025 הוכרז המבצר חלק מאתר המורשת העולמית הסדרתי הנופים הצבאיים המראטהיים של הודו, מבצרים הפרוסים על פני שטחים גאוגרפיים מגוונים, והמציגים את העוצמה הצבאית של שלטון המראטהה.

## מבנה
המבצר, הממוקם כ-200 מטרים מעל מפלס הקרקע של הכפר לוהגאדוואדי, נגיש באמצעות גרם מדרגות שנבנה באמצע המאה ה-20. המבצר עצמו ממוקם על פסגת גבעה צרה בגובה של 1,032 מטרים; מולו נמצאים מספר באסטיונים נמוכים יותר ובסך הכל ארבעה שערים – אחד מהם כולל שני תבליטי אריות קטנים.

השילוב ההדוק בין הסלע הטבעי לאדריכלות מעשה ידי אדם הוא יוצא דופן. המתחם כולל גם את הקבר הקטן (קובה) של דמות בלתי ידועה – אולי מפקד מבצר.

## בסביבה
בסמוך, נמצאים מבצר ויסאפור הגדול יותר, אך הפחות שמור, וכן מנזרי המערות של בדסה וקרלה.

## גלריה


Ganesh Darwaja Lohagad.jpg|הכניסה הראשית למבצר לוהאגד
Lohagad fort.jpg
Ganesh Darwaja.jpg|גנש דארוואג'ה
Lohagad-2.JPG|ביצורים במבצר לוהאגד
Lohagad 1.JPG|ביצורים מוטמעים בצלעות ההר


## קישורים חיצוניים

## הערות שוליים

קטגוריה:הודו: מבצרים
קטגוריה:הנופים הצבאיים המראטהיים של הודו
קטגוריה:מבצרי גבעה
קטגוריה:מהאראשטרה
נואבה צ'יקגו

**נואבה צ'יקגו** (בספרדית: **Club Atlético Nueva Chicago**) הוא מועדון כדורגל ארגנטינאי. המועדון נוסד בשנת 1914 בעיר בואנוס איירס. בעבר הקבוצה שיחקה בליגה הבכירה וכיום משחקת בליגת המשנה הארגנטינאית.

בנוסף לכדורגל למועדון יש סקציות בענפי ספורט נוספים לרבות כדורסל.

## היסטוריה
המועדון הוקם בשנת 1911 על ידי קבוצת צעירים משכונת "נואבה צ'יקגו" שבואנוס איירס. הקבוצה שיחקה בליגה אזורית עד שבשנת 1930 העפילה לליגה הבכירה. אחרי הקמת ליגה מקצועית, הקבוצה המשיכה לשחק בליגה לחובבים.

בשנת 1940 הוקם אצטדיון חדש.

בשנת 1966 הקבוצה הייתה קרובה לעליה לליגה הבכירה אך הפסידה לדפורטיבו אספניול במשחקי הכרעה. בעונת 1982 הקבוצה שיחקה בתחרות ארצית בכירה. בסוף העונה היא ירדה ליגה. רק בשנת 1991 הקבוצה חזרה לליגת המשנה הארגנטינאית. בעונת 2001/2002 הקבוצה העפילה ליגת העל. היא שיחקה בה עד לשנת 2004. בעונת 2007/2006 הקבוצה חזרה לליגה הבכירה. בסוף עונת 2007 הקבוצה סיימה בתחתית הליגה והייתה צריכה לשחק משחקי הכרעה נגד טיגרה. היא הפסידה במשחק אך בגלל התנהגות האוהדים היא קיבלה עונש של הורדת 20 נקודות לעונה הבא וסגירת מגרש הבית ל-20 משחקים. הדבר גרם לכך שבעונת 2007/2008 הקבוצה ירדה לליגה השלישית.

בשנת 2012 הקבוצה חזרה ליגת משנה. בסך הכול היא שיחקה 76 עונות בליגה זו.

הקבוצה משחקת באצטדיון צ'יקגו נואבה שנבנה בשנת 1940. אחרי מספר שדרוגים הוא כולל כ-20 אלף מקומות.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:בואנוס איירס: מועדוני כדורגל
קטגוריה:קבוצות כדורגל שהוקמו ב-1911
אלברו למוס

**אלברו לֵמוֹס קולאסו** (בספרדית: **Álvaro Lemos Collazo**; נולד ב-30 במרץ 1993) הוא כדורגלן ספרדי המשחק בעמדות המגן הימני והקיצוני הימני בגרנדה.

## קריירה
למוס נולד בסנטיאגו דה קומפוסטלה, גליסיה, והצטרף למחלקת הנוער של דפורטיבו לה קורוניה בשנת 2005, בגיל 12. הוא ערך את הופעת הבכורה שלו בבוגרים במדי קבוצת המילואים בשנת 2011, בליגה הספרדית הרביעית.

ביולי 2013, לאחר שערך את קדם העונה עם הקבוצה הראשונה, סבל למוס מפציעה חמורה בברך, וחזר למגרשים רק במרץ. ב-21 ביולי 2014 הוא הושאל לקומפוסטלה מהליגה הספרדית השלישית, לשנה.

למוס התמודד עם פציעות במהלך תקופתו בקומפוסטלה, ושיחק 16 משחקים בלבד במדיה. ב-17 ביולי 2015, הוא חתם בלוגו מהליגה הספרדית השנייה לשלוש שנים.

ב-9 בספטמבר 2015, שיחק למוס את משחקו הראשון במדי לוגו כשנכנס כמחליף במחצית השנייה בניצחון חוץ 1–0 על קורדובה בגביע המלך הספרדי.

ב-5 ביולי 2016, חתם למוס על חוזה לחמש שנים בסלטה ויגו מהלה ליגה. הוא שיחק לראשונה בליגה ב-28 בינואר שלאחר מכן, כשפתח בהרכב וכבש את השער הראשון בניצחון 2–0 על לגנס.

ב-10 בינואר 2018, לאחר תקופת השאלה של שישה חודשים בלאנס, חזר למוס ללוגו, גם כן בהשאלה. ב-19 ביוני, הוא חתם על חוזה לשלוש שנים בלאס פאלמאס.

ב-16 באוגוסט 2022, לאחר שביסס את מעמדו כשחקן הרכב, למוס האריך את חוזהו בלאס פאלמאס עד 2025. בעונת 2022/2023 זכה לדקות משחק מעטות.

ב-17 ביולי 2024, לאחר שנה נוספת שבה קיבל דקות משחק מעטות, למוס שוחרר מהמועדון וחתם על חוזה לשנה בריאל אוביידו מהליגה הספרדית השנייה יומיים לאחר מכן.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני לאס פאלמאס
קטגוריה:כדורגלני ריאל אוביידו
קטגוריה:כדורגלני דפורטיבו לוגו
קטגוריה:כדורגלני סלטה ויגו
קטגוריה:כדורגלני לאנס
קטגוריה:ספרדים שנולדו ב-1993
שדה התעופה פאסנה בנוסי בה מדגסקר

**נמל התעופה פאסנה** (קוד יאט"א **NOS**, קוד ICAO : **FMNN**) הוא נמל תעופה בינלאומי הממוקם באי נוסי בה , מול החוף הצפון-מערבי של מדגסקר, במחוז דיאנה. מכיוון שנוסי בה היא אחת מיעדי התיירות המפותחים ביותר במדגסקר, נמל התעופה הוא אחד העמוסים ביותר במדינה. יש לו טרמינל אחד. גובהו מעל פני הים 11 מטר. אורך המסלול 2,190 מטר, ורוחבו 45 מטר.

## חברות תעופה ויעדים
חברות תעופה הטסות משדה התעופה פאסנה

# אייר אוסטרל לנמל התעופה ראוניון רולאן גארוס
# אירלינק Airlink לנמל התעופה הבין-לאומי או. אר. טמבו ב-דרום אפריקה
# אתיופיאן איירליינס לאדיס אבבה
# Ewa Air לנמל התעופה הבין-לאומי דזאודזי-פאמאנדזי במיוט במצר מוזמביק
# לוט פוליש איירליינס לנמל התעופה ורשה שופן.
# אייר מדגסקר לאנטננריבו ואנצירננה ערים במדגסקר
# נאוס לנמל התעופה מילאנו-מלפנסה בעיר מילאנו באיטליה, נמל התעופה לאונרדו דה וינצ'י-פיומיצ'ינו ברומא באיטליה, ובתקופות תיירות עונתיות טסים גם בטיסות צ'רטר לנמל התעופה ואצלב האוול בפראג צ'כיה

## גלריית תמונות

## קישורים חיצוניים

* Current weather for FMNN at NOAA/NWS אתר לתחזית מזג אוויר בשדה התעופה
* Accident history for NOS at Aviation Safety Network מידע על שדה התעופה

## הערות שוליים

קטגוריה:מדגסקר: תחבורה
פאסנה בנוסי בה מדגסקר
קרלוס פומארס

**קרלוס פּוֹמַארֵס ראיו** (בספרדית: **Carlos Pomares Rayo**; נולד ב-5 בדצמבר 1992) הוא כדורגלן ספרדי המשחק בעמדת המגן השמאלי בריאל סרגוסה.

## קריירת מועדונים
פומארס נולד בוולנסיה, ושיחק במחלקת הנוער של מלוורוסה, ממנה עבר למחלקת הנוער של אלבוראיה. פומארס עזב את מחלקת הנוער של אלבוראיה ביוני 2009 לאחר שחתם על חוזה לשלוש שנים בשפילד יונייטד. לאחר שלא הצליח להגיע לקבוצה הראשונה, הוא חזר למולדתו ב-16 באוגוסט 2012 וחתם בהורקאן ולנסיה מהליגה הספרדית השלישית.

פומארס ערך את הופעת הבכורה שלו בבוגרים רק ב-4 בינואר 2013, כשנכנס כמחליף בניצחון ביתי 2–1 על בדלונה. הוא כבש את שערו הראשון ב-1 ביוני, כשהבקיע את השער השני בניצחון ביתי 3–0 על לוסנה שהבטיח את העפלת קבוצתו לשלב הבא של הפלייאוף.

ב-5 ביוני 2014, עבר פומארס ללבאנטה, ושובץ בקבוצת המילואים מהליגה הספרדית הרביעית. ב-17 ביולי 2015 הוא הצטרף לברקאלדו מהליגה השלישית.

ב-16 ביולי 2016, חתם פומארס בלורקה מהליגה הספרדית השלישית.

פומארס ערך את הופעת הבכורה שלו בלורקה ב-18 באוגוסט 2017, כשפתח בהרכב בניצחון ביתי 2–0 על קולטורל לאונסה. הוא כבש את שערו הראשון ב-19 במאי שלאחר מכן, בהפסד ביתי 1–5 לריאל ואיאדוליד.

ב-7 באוגוסט 2018, לאחר ירידת הליגה של לורקה, חתם פומארס על חוזה לשנתיים באקסטרמדורה מהליגה השנייה. כשנה לאחר מכן, הוא סיים את חוזהו עם המועדון וחתם על חוזה לשנה באלקורקון מהליגה השנייה.

ב-16 באוגוסט 2020, חתם פומארס על חוזה לשנתיים בטנריפה מהליגה השנייה.

ב-7 ביולי 2022, עבר פומארס לריאל אוביידו מהליגה השנייה, גם כן בחוזה לשנתיים.

ב-31 ביולי 2025, חתם פומארס על חוזה לשנה בריאל סרגוסה מהליגה הספרדית השנייה.

## קישורים חיצוניים

## הערות שוליים

קטגוריה:ספרדים שנולדו ב-1992
קטגוריה:כדורגלנים ספרדים
קטגוריה:כדורגלני אלקורקון
קטגוריה:כדורגלני טנריפה
קטגוריה:כדורגלני ריאל אוביידו
פבלו דוראן

**פבלו דוראן פרננדס** (בספרדית: **Pablo Durán Fernández**; נולד ב-25 במאי 2001) הוא כדורגלן ספרדי המשחק בעמדות החלוץ והקיצוני בסלטה ויגו מהלה ליגה.

## קריירת מועדונים
דוראן נולד בטומיניו שבגליסיה, והוא בוגר מחלקת הנוער של מועדון עיר הולדתו, טומיניו. בשנת 2020, הוא הצטרף לפוריניו אינדוסטריאל מהליגה הספרדית השישית.

ב-5 ביולי 2021, חתם דוראן על חוזה לשנתיים בקומפוסטלה מהליגה הספרדית הרביעית. הוא שיחק באופן קבוע בקבוצה במהלך העונה, כבש שמונה שערים ב-32 משחקים ונבחר לשחקן העונה.

ב-8 באוגוסט 2022, קומפוסטלה הודיעה על העברתו של דוראן לסלטה ויגו מהלה ליגה. למחרת הוא חתם על חוזה לחמש שנים במועדון, ושובץ בתחילה בקבוצת המילואים מהליגה הספרדית השלישית. ב-29 באוקטובר הוא ערך את הופעת הבכורה שלו בקבוצה הראשונה ובלה ליגה, כשנכנס כמחליף במקומו של חאבי גאלאן בהפסד חוץ 1–3 לאלמריה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני סלטה ויגו
קטגוריה:ספרדים שנולדו ב-2001
קוואסי סיבו

**קוואסי סיבו** (באנגלית: **Kwasi Sibo**; נולד ב-24 בינואר 1998) הוא כדורגלן גנאי המשחק בעמדת הקשר בריאל אוביידו מהלה ליגה ובנבחרת גאנה.

## קריירה
סיבו שיחק כדורגל בקבוצת הנוער של צ'יטה הגנאית, לפני שהצטרף לאוררטו מליגת העל הארמנית בספטמבר 2017. ב-2018 הוא חתם בווטפורד מהפרמייר ליג .

בינואר 2019, הצטרף סיבו ללסקנדרבג קורצ'ה מליגת העל האלבנית בהשאלה עד סוף העונה. בעונה שלאחר מכן הצטרף לאיביזה, ששיחקה בליגה השלישית, בהשאלה לעונה.

ב-12 באוגוסט 2020, איביזה הכריזה שסיבו יישאר בהשאלה בקבוצה לעונה נוספת. באוגוסט 2021, הוא חתם על חוזה קבוע בריאל בטיס, ושובץ בקבוצת המילואים ששיחקה בליגה הספרדית השלישית.

ב-5 בספטמבר 2022, הצטרף סיבו לאמורבייטה מהליגה השלישית. הוא עזר לקבוצה לעלות לליגה הספרדית השנייה בעונתו הראשונה, אך ירד איתה ליגה בעונתו השנייה.

ב-4 ביולי 2024, חתם סיבו על חוזה לשנתיים בריאל אוביידו מהליגה הספרדית השנייה.

## חיים אישיים
סיבו הוא אחיו הצעיר של הכדורגלן הגנאי סיימון סיבו.

## קישורים חיצוניים

## הערות שוליים

קטגוריה:כדורגלני ווטפורד
קטגוריה:כדורגלני סקנדרבו קורצ'ה
קטגוריה:כדורגלני איביזה
קטגוריה:כדורגלני ריאל אוביידו
קטגוריה:כדורגלנים גנאים
קטגוריה:גנאים שנולדו ב-1998
אוייר לואנגו

**אוייר לואנגו רדונדו** (בספרדית: **Oier Luengo Redondo**; נולד ב-11 בנובמבר 1997) הוא כדורגלן ספרדי המשחק בעמדת הבלם בריאל אוביידו.

## קריירת מועדונים
לואנגו נולד באמורבייטה-אצ'אנו שבחבל הבסקים, והוא בוגר מחלקת הנוער של אמורבייטה. הוא ערך את הופעת הבכורה שלו בקבוצה הראשונה ב-30 באוקטובר 2016, כשנכנס כמחליף בהפסד ביתי 1–2 נגד טולדו.

לואנגו ביסס את מעמדו כשחקן הרכב בעונת 2017/2018 וב-16 בספטמבר 2017 הוא כבש את שערו הראשון במדי הקבוצה הראשונה בהפסד ביתי 2–3 לריאל סוסיאדד ב'. ב-13 ביוני של השנה שלאחר מכן, הוא חתם באתלטיק בילבאו ושובץ בקבוצת המילואים ששיחקה בליגה הספרדית השלישית.

ב-7 בינואר 2019, לאחר ששיחק דקות מעטות בבילבאו, הושאל לואנגו בחזרה למועדון הקודם שלו, אמורבייטה, עד יוני. עם חזרתו לבילבאו, הוא החל לקבל יותר דקות משחק, אך עזב את המועדון בכל זאת ב-14 ביוני 2021 מכיוון שחוזהו עמד לפוג.

ביולי 2021, חזר לואנגו לאמורבייטה ששיחקה בליגה הספרדית השנייה.

ב-4 ביולי 2022, לאחר ירידת הליגה של אמורבייטה, חתם לואנגו על חוזה לשנתיים בריאל אוביידו מהליגה הספרדית השנייה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:ספרדים שנולדו ב-1997
קטגוריה:כדורגלני ריאל אוביידו
סרחיו קאריירה

**סרחיו קאריירה וילאריניו** (בספרדית: **Sergio Carreira Vilariño**; נולד ב-13 באוקטובר 2000) הוא כדורגלן ספרדי המשחק בעמדת המגן הימני בסלטה ויגו מהלה ליגה.

## קריירת מועדונים
קאריירה נולד בוויגו, גליסיה, והצטרף למחלקת הנוער של סלטה ויגו בשנת 2012. קאריירה התחיל בעמדת החלוץ, אך הוסב לעמדת המגן הימני במהלך תקופתו במחלקת הנוער. הוא ערך את הופעת הבכורה שלו בבוגרים במדי קבוצת המילואים ב-25 בנובמבר 2018, כשנכנס כמחליף במחצית השנייה בהפסד חוץ 0–2 נגד אינטרנסיונל דה מדריד במסגרת הליגה הספרדית השלישית.

קאריירה ערך את הופעת הבכורה שלו בקבוצה הראשונה ובלה ליגה, ב-17 באוקטובר 2020, כשפתח בהרכב בהפסד ביתי 0–2 לאתלטיקו מדריד. ב-26 באוקטובר הוא כבש את שערו הראשון בליגה בתיקו 1–1 בחוץ נגד לבאנטה.

ב-20 ביולי 2021, האריך קאריירה את חוזהו בסלטה עד 2025, והושאל למיראנדס מהליגה הספרדית השנייה לעונה. ב-6 באוגוסט של השנה שלאחר מכן, הוא עבר לוויאריאל ב' מהליגה השנייה בהשאלה.

ב-1 בספטמבר 2023, הצטרף קאריירה לאלצ'ה מהליגה השנייה בהשאלה לקראת עונת 2023/2024.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:ספרדים שנולדו ב-2000
קטגוריה:כדורגלני סלטה ויגו
קטגוריה:כדורגלני אלצ'ה
קטגוריה:כדורגלני מיראנדס
הוגו אלברס

**הוגו אלברס אנטונס** (בספרדית: **Hugo Álvarez Antúnez**; נולד ב-2 ביולי 2003) הוא כדורגלן ספרדי המשחק בעמדת הקשר בסלטה ויגו מהלה ליגה.

## קריירת מועדונים
אלברס החל לשחק כדורגל באקדמיית הנוער של אורנסה בשנת 2007 בגיל ארבע, ועבר לאקדמיה של סלטה ויגו בגיל שמונה.

הוא ערך את הופעת הבכורה שלו בקבוצה הבוגרת של סלטה בניצחון 3–0 בלה ליגה על חטאפה ב-25 באוקטובר 2021.

אלברס כבש את שערו הראשון בלה ליגה בניצחון נגד אתלטיק בילבאו ב-15 במאי 2024.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני סלטה ויגו
קטגוריה:ספרדים שנולדו ב-2003
הוגו סוטלו

**הוגו סוֹטֶלוֹ גומס** (בספרדית: **Hugo Sotelo Gómez**; נולד ב-19 בדצמבר 2003) הוא כדורגלן ספרדי המשחק בעמדת הקשר המרכזי בסלטה ויגו מהלה ליגה.

## קריירת מועדונים
סוטלו הוא בוגר מחלקת הנוער של סלטה ויגו. הוא קודם לראשונה לקבוצה הבוגרת בתחילת מאי 2021.

הוא ערך את הופעת הבכורה שלו בקבוצה הבוגרת בניצחון 2–1 על ברצלונה בלה ליגה ב-16 במאי 2021.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני סלטה ויגו
קטגוריה:ספרדים שנולדו ב-2003
חאבי מוניוס

**חאבייר "חאבי" מוניוס חימנס** (בספרדית: **Javier Muñoz Jiménez**; נולד ב-28 בפברואר 1995) הוא כדורגלן ספרדי המשחק בעמדת הקשר ההתקפי בחטאפה מהלה ליגה.

## קריירת מועדונים
מוניוס נולד בפארלה שבקהילה האוטונומית של מדריד, והצטרף למחלקת הנוער של ריאל מדריד בשנת 2006, בגיל 11. הוא סיים את תקופתו במחלקת הנוער בשנת 2014, ושובץ בקבוצת המילואים השלישית ששיחקה בליגה הספרדית הרביעית.

מוניוס קודם לקבוצת המילואים בסוף ספטמבר 2014, וערך את הופעת הבכורה שלו בקבוצה בהפסד ביתי 0–3 לאמורבייטה במסגרת הליגה הספרדית השלישית. ב-2 בדצמבר הוא שיחק את משחקו הראשון במדי הקבוצה הראשונה, כשהחליף את חאמס רודריגס בדקה ה-63 בניצחון ביתי 5–0 במסגרת גביע המלך הספרדי נגד קורנלה. (9–1 בסיכום שני המשחקים).

ב-19 ביולי 2017, הושאל מוניוס ללורקה, שעלתה לליגה הספרדית השנייה, לשנה. כשנה לאחר מכן, הוא חתם על חוזה לשלוש שנים באלאבס, והושאל לריאל אוביידו מהליגה השנייה לשנה.

מוניוס חזר לאלאבס לקראת עונת 2019/2020, וערך את הופעת הבכורה שלו בלה ליגה ב-21 בדצמבר 2019, כשפתח בהרכב בהפסד חוץ 1–4 לברצלונה. ב-31 בינואר שלאחר מכן, הוא עבר לטנריפה מהליגה השנייה בהשאלה עד יוני.

ב-18 בספטמבר 2020, עבר מוניוס למיראנדס מהליגה השנייה בהשאלה לקראת עונת 2020/2021. ב-1 ביולי שלאחר מכן, חתם מוניוס על חוזה לשנתיים באייבר, ששיחקה גם היא בליגה השנייה.

ב-16 ביוני 2023, חתם מוניוס על חוזה לשנתיים בלאס פאלמאס, לאחר עלייתה לליגה הבכירה.

ב-4 ביולי 2025, חתם מוניוס על חוזה לשלוש שנים בחטאפה מהלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני דפורטיבו אלאבס
קטגוריה:כדורגלני ריאל אוביידו
קטגוריה:כדורגלני טנריפה
קטגוריה:כדורגלני מיראנדס
קטגוריה:כדורגלני אייבר
קטגוריה:כדורגלני לאס פאלמאס
קטגוריה:כדורגלני חטאפה
קטגוריה:ספרדים שנולדו ב-1995
הדיוויזיה ה-234 (האימפריה הגרמנית)

**הדיוויזיה ה-234** (בגרמנית: **234. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה ופורקה בסיום המלחמה.

## היסטוריה
הדיוויזיה הוקמה ב-2 בינואר 1917 במגדבורג, והועמדה תחת פיקודו של קרל פון שטומפף. בשלהי מרץ 1917 חברה הדיוויזיה אל ארמייה השנייה ללחימתה בחזית המערבית. הדיוויזיה נלחמה בקרב איפר השלישי, קרב קמברה, מתקפת האביב הגרמנית ומתקפת מאה הימים. לאחר שביתת הנשק של קומפיין, פינו הכוחות הגרמניים את השטחים הכבושים בצרפת והדיוויזיה נפרסה בין 25 בנובמבר ל-21 בדצמבר 1918 כדי להגן על הגבול בין קלן לדיסלדורף. ב-22 בפברואר 1919 פורקה הדיוויזיה.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

234
234
הדיוויזיה ה-235 (האימפריה הגרמנית)

**הדיוויזיה ה-235** (בגרמנית: **235. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918.

## היסטוריה
הדיוויזיה הוקמה ב-16 בינואר 1917, והועמדה תחת פיקודו של קונרד צייטלו. הדיוויזיה לחמה בחזית המערבית, ובכלל זה בקרב איפר השלישי ומתקפת האביב הגרמנית. בשל אבדות כבדות שספגה בקרבות המלחמה, פורקה הדיוויזיה ב-4 בספטמבר 1918.

## מפקדים
* גנרל-לויטננט קונרד צייטלו (16 בינואר 1917 – 27 באפריל 1917)
* גנרל-מיור לותר פון וורמב (28 באפריל 1917 – 15 באוגוסט 1917)
* גנרל-מיור אדווין פון טרשו (16 באוגוסט 1918 – 4 בספטמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

235
235
הדיוויזיה ה-223 (האימפריה הגרמנית)

**הדיוויזיה ה-223** (בגרמנית: **223. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918.

## היסטוריה
הדיוויזיה הוקמה ב-1 באוקטובר 1916, והועמדה תחת פיקודו של גאורג מירי. הדיוויזיה לחמה בתחילה בחזית המערבית, והשתתפה בקרבות על הסום. לאחר מכן נשלחה לחזית המזרחית, שם השתתפה בבלימת מתקפת קרנסקי כחלק מקבוצת ארמיות בהם-ארמולי. באביב 1918 נשלחה הדיוויזיה שוב לחזית המערבית, שם השתתפה במתקפת האביב הגרמנית, ובשל אבדות כבדות שספגה פורקה ב-10 בספטמבר 1918.

## מפקדים
* גנרל-מיור גאורג מירי (Georg Mühry; 1 באוקטובר 1916 – 1 בינואר 1917)
* גנרל-מיור אוסקר הפרניק (Oskar Haevernick; 2 בינואר 1917 – 10 בספטמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

223
223
הדיוויזיה ה-222 (האימפריה הגרמנית)

**הדיוויזיה ה-222** (בגרמנית: **222. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918.

## היסטוריה
הדיוויזיה הוקמה ב-22 בספטמבר 1916, והועמדה תחת פיקודו של הנס קיסטר. הדיוויזיה לחמה בחזית המערבית, והשתתפה בקרבות על הסום, הקרב השני על האן ובמתקפת האביב הגרמנית, ובשל אבדות כבדות שספגה פורקה ב-10 בספטמבר 1918.

## מפקדים
* גנרל-מיור הנס קיסטר (22 בספטמבר 1916 – 21 בינואר 1917)
* גנרל-מיור פריץ פון טריביג (22 בינואר 1917 – 14 בספטמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

222
222
פלוריבוס (סדרת טלוויזיה)

**פלוריבוס** (באנגלית: **Pluribus**) היא סדרת מדע בדיוני פוסט-אפוקליפטית אמריקאית שנוצרה על ידי וינס גיליגאן עבור שירות הזרמת המדיה "אפל TV פלוס". בתפקיד הראשי מככבת ריי סיהורן, לאחר ששיתפה פעולה בעבר עם גיליגאן בסדרה "סמוך על סול". 

בעלילת הסדרה, אותה גיליגאן מתאר בתור "הטוויסט הייחודי שלי על סוגת הזומבים", נגיף ויראלי שמקורו בחלל החיצון איחד את רובה המוחלט של האנושות ל"תודעה קולקטיבית" מאושרת ופציפיסטית. הסדרה עוקבת אחרי סופרת זעופה בשם קרול סטורקה (סיהורן), אחת מבני האדם הבודדים החסינים לנגיף, בעוד היא ושאר האנשים החסינים מוצאים את עצמם בעולם שונה לחלוטין.

הסדרה עלתה לראשונה לשידור ב-7 בנובמבר 2025. "אפל TV פלוס" הזמינה מראש שתי עונות של הסדרה. שם הסדרה מתייחס לביטוי הלטיני "e pluribus unum", סיסמתה הרשמית של ארצות הברית, שפירושה "מתוך רבים אחד".

הסדרה זכתה לשבחים מצד מבקרי הטלוויזיה אשר היללו את הכתיבה והבימוי של וינס גיליגאן, את משחקה של ריי סיהורן, וכן את מקוריות הסדרה, הטון הייחודי שלה וההשפעות הסגנוניות הניכרות בה. הסדרה הייתה מועמדת לשני פרסי גלובוס הזהב ולשני פרסי בחירת מבקרי הטלוויזיה.

## עלילה
עלילת הסדרה עוקבת אחר קרול סטרקה, סופרת מאלבקרקי, ניו מקסיקו, שהיא אחת מ-13 אנשים בלבד בעולם החסינים להשפעות ה"איחוד" – אירוע שבו נגיף חוץ-ארצי הפך את יתר האנושות לתודעה קולקטיבית שלווה ומרוצה, המכונה "השונים". תודעת-העל מקבלת ברצון את רצונותיהם של בני האדם שנותרו בלתי-מושפעים, אך מודה כי בסופו של דבר תפעל להטמעתם, לכשתצליח להבין כיצד לעשות זאת. קרול מתנגדת בנחרצות למאמציהם, ומחפשת דרך לבטל את תהליך ההצטרפות ולהשיב את האנושות למצבה הקודם.

## צוות השחקנים
### דמויות ראשיות
* ריי סיהורן – **קרול סטרקה**, סופרת אמריקאית לרומנים רומנטיים-פנטסטיים ששרדה את "האיחוד" ומבקשת להפוך אותו.
* קרולינה וידרה – **זוסיה**, חברה פולנייה ב"שונים" שמשמשת כמלווה של קרול.
* קרלוס-מנואל וסגה – **מנוסוס אוביידו**, אדם מחוסן ממוצא קולומביאני המתגורר בפרגוואי, המסרב לכל קשר עם ה"שונים".
### דמויות אורחות
* מרים שור – **הלן ל. אמסטד**, המנהלת של קרול בפומבי ובת-זוגה הרומנטית בפרטיות.
* סמבה שוטה – **קומבה דיאבטה**, אדם מחוסן ממוצא מאוריטני, שבוחר באורח חיים נהנתני לאחר ההתפרצות.
* מניק גונרייטן – **לקשמי**, אישה מחוסנת ממוצא הודי המפגינה עוינות כלפי קרול.

## הפקה
לאחר סיום הפקת הסדרה "סמוך על סול", וינס גיליגאן הציע באוגוסט 2022 סדרה חדשה שיפתח בשיתוף פעולה עם "Sony Pictures Television". חודש שלאחר מכן, נמסר כי שירות הזרמת המדיה "אפל TV פלוס" רכשה את זכויות ההפקה של הסדרה והזמינה מראש שתי עונות. גיליגאן משמש כיוצר, מפיק ראשי ושואו ראנר, וריי סיהורן לוהקה לתפקיד הראשי.

כתיבת עונת הבכורה הופסקה בשל שביתת גילדת התסריטאים של אמריקה בשנת 2023, אך גיליגאן וחדר הכותבים חזרו לעבודה באוקטובר 2023 להשלמת כתיבת שני הפרקים האחרונים. השביתה דחתה גם את לוח זמני הצילומים, שהתעכבו ככל הנראה עד לחורף באלבקרקי, ניו מקסיקו. במרץ 2024 נמסר על ליהוקה של קרולינה וידרה לסדרה.

הצילומים החלו לבסוף בפברואר 2024 והסתיימו בספטמבר 2024, לאחר שבעה חודשי הפקה באלבקרקי, ניו מקסיקו, תחת שם הקוד "Wycaro 339".

## הפצה
שני פרקי הבכורה של הסדרה עלו לשידור ב-7 בנובמבר 2025, בשירות הזרמת המדיה "אפל TV פלוס"; שאר הפרקים עלו לשידור באופן שבועי.

## פרסים ומועמדויות

## קישורים חיצוניים

* 

* 
* 

## הערות שוליים

קטגוריה:סדרות דרמה המשכיות
קטגוריה:סדרות מדע בדיוני אמריקאיות
קטגוריה:אפל TV פלוס: תוכניות וסדרות
סקיידאנס מדיה

**סקיידאנס מדיה** (באנגלית: **Skydance Media**; לשעבר **Skydance Productions**) היא חברת הפקת מדיה אמריקאית שבסיסה בסנטה מוניקה, קליפורניה. החברה, שנוסדה על ידי דייוויד אליסון בשנת 2006, מתמחה בסרטים, הנפשה, סדרות טלוויזיה, משחקי וידאו וספורט.

בשנת 2009, החברה נכנסה לשותפות בת חמש שנים להפקה משותפת ומימון משותף של סרטים עם סרטי פרמאונט. הסכם זה חודש פעמיים, והוארך עד 2021. ב-7 ביולי 2024, סקיידאנס הודיעה על כוונתה להתמזג עם פרמאונט גלובל בעסקה של 8 מיליארד דולר, במסגרת הסכם לפיו Skydance תרכוש את National Amusements, בעלת השליטה הציבורית של Paramount, ולאחר מכן תבצע מיזוג מלא עם החברה.

## היסטוריה
### הקמה
[class=skin-invert|ממוזער|[סמליל החברה משנת 2016 עד 2020]]
החברה הוקמה בשנת 2006 על ידי דייוויד אליסון, בנו של לארי אליסון, מייסד שותף ומנכ"ל אורקל דאז. שם החברה נובע מאהבתו של אליסון לתעופה, בהיותו טייס, והוא קיבל השראה מטיסה אווירובטית המכונה "סקיידאנס". הסרט הראשון של החברה היה Flyboys משנת 2006, הסרט היה במימון משותף עם מטרו גולדווי מאייר.

ב-2009, חתמו סקיידאנס וסרטי פרמאונט על הסכם מימון משותף, הפקה והפצה לחמש שנים.

### התרחבות
ב-1 במאי 2013, הוקמה חטיבת סקיידאנס טלוויזיה.

באותה שנה חידשה סקיידאנס את עסקת הרכש שלה עם פרמאונט בקיץ 2013 לארבע שנים נוספות.

במאי 2016, הוקמה חטיבת סקיידאנס אינטרקטיב לאחר רכישת The Workshop Entertainment, ובינואר 2017 הכריזה על משחק מציאות מדומה חדש מבוסס סיפור בשם Archangel. באותה שנה גם שינתה את שמה מסקיידאנס הפקות לסקיידאנס מדיה.

ב-2017, החברה השיקה את חטיבת האנימציה על ידי יצירת שותפות רב שנתית עם אולפני האנימציה Ilion שבסיסם במדריד. באוגוסט 2017, סקיידאנס ופראומנוט חידשו את עסקת האנימציה שלהן לארבע שנים נוספות עד 2021.

בינואר 2022, הגיעה סקיידאנס להסכם רב שנתי לא בלעדי עם Apple Original Films לסדרת סרטי לייב אקשן. ההסכם כלל שני סרטים בשנה בתקציב של לפחות 125 מיליון דולר כל אחד, כאשר סקיידאנס תקבל תשלום של לפחות 25 מיליון דולר לסרט. סקיידנס תשמור גם על זכויות הקניין הרוחני לסרטים שהופקו במסגרת ההסכם, ועדיין תהיה רשאית לעבוד עם מפיצים אחרים.

בינואר 2024 דווח כי דייוויד אליסון מעוניין לרכוש את חברת האם של פרמאונט גלובל, National Amusements. החברה קיימה שיחות בלעדיות עם פרמאונט על מיזוג, אך חלון הזמן פג ללא הסכם. ועדה עצמאית שייצגה את פרמאונט המליצה על הצעה מתוקנת מצד אליסון, שתאפשר לסקיידאנס לרכוש את National Amusements תמורת 2 מיליארד דולר. ביוני 2024, CNBC דיווחה כי סקיידאנס ופרמאונט הסכימו על תנאים למיזוג, שהמתין לאישור של National Amusements.

ביולי 2024, אליסון הודיע רשמית על כוונת סקיידאנס לרכוש את פרמאונט גלובל בעסקה של 8 מיליארד דולר, לאחר שקיבל אישור מוועדה מיוחדת של הדירקטוריון.

ב-24 ביולי 2025, אישר ה-FCC את רכישת פרמאונט.

## פילמוגרפיה
### סרטים

## קישורים חיצוניים

* 

## הערות שוליים

קטגוריה:חברות אמריקאיות להפקת סרטים
חואן ברוקאל

**חואן בֶּרוֹקַאל גונסאלס** (בספרדית: **Juan Berrocal González**; נולד ב-5 בפברואר 1999) הוא כדורגלן ספרדי המשחק בעמדת הבלם באטלנטה יונייטד מה-MLS בהשאלה מחטאפה.

## קריירת מועדונים
ברוקאל נולד בחרס דה לה פרונטרה שבחבל אנדלוסיה, והוא בוגר מחלקת הנוער של סביליה. הוא ערך את הופעת הבכורה שלו בבוגרים במדי קבוצת המילואים ב-3 בספטמבר 2017, כשפתח בהרכב בהפסד ביתי 1–2 לקולטורל לאונסה במסגרת הליגה הספרדית השנייה.

ב-3 ביולי 2018, האריך ברוקאל את חוזהו עד 2022. ב-9 באוגוסט הוא ערך את הופעת הבכורה שלו בקבוצה הראשונה ובאירופה, כשפתח בהרכב ושיחק את כל המשחק בניצחון ביתי 1–0 על ז'לגיריס וילנה, במסגרת סיבוב המוקדמות השלישי של הליגה האירופית.

ב-25 באוגוסט 2020, הצטרף ברוקאל למיראנדס מהליגה השנייה, בהשאלה לעונה. ב-22 ביולי שלאחר מכן, הוא עבר לספורטינג חיחון מהליגה השנייה, גם כן בהשאלה.

ב-11 ביולי 2022, סביליה הודיעה על העברתו של ברוקאל לאייבר מהליגה השנייה. ב-19 באוגוסט 2024, הוא חתם על חוזה לשלוש שנים בחטאפה מלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני סביליה
קטגוריה:כדורגלני מיראנדס
קטגוריה:כדורגלני ספורטינג חיחון
קטגוריה:כדורגלני אייבר
קטגוריה:כדורגלני חטאפה
קטגוריה:ספרדים שנולדו ב-1999
מבצר קהאנדרי

**מבצר קהאנדרי** (במראטהית: **खांदेरी किल्ला**, רשמית "האי קאנהוג'י אנגרה") זהו אי עם מבצר, הממוקם דרומית למומבאי, לאורך חופי מהאראשטרה, הודו.

## מיקום ומבנה
קהאנדרי ממוקם 5 ק"מ מחופי מהאראשטרה (ליד תאל, קיהים) ו-20 ק"מ דרומית למומבאי. קהאנדרי, יחד עם מבצר האחות שלו  (ג'אידורג), יצרו את הביצור המרכזי לאורך חוף מהאראשטרה, כאשר הראשון נפל לשליטתו של שיוואג'י והאחרון היה תחת שליטת יריביו, ה.

האי מורכב משתי גבעות גבוהות, האחת פונה צפונה והשנייה דרומה. בתחילה, האיים אונדרי וקהאנדרי היו בלתי מיושבים. הוא הכיל שתי בארות לאספקת מים לכוחות שבתוכו, ומקדש של שרי בטאל. המבצר הוא אזור מוגבל, הנמצא תחת סמכותו של חיל הים ההודי.

בנוסף, במבצר ישנם מספר תותחי מתכת ישנים, קבר של דאוד פיר, קדוש מקומי, ואבן מוזיקלית המשמיעה צלילים מוזיקליים מתכתיים כאשר מכים בה. קיימת דרך סודית אחת המובילה למבצר קולאבה באליבג.

## היסטוריה
בשנת 1679, קהאנדרי נכבש על ידי כוחותיו של שיוואג'י בפיקודו של , שפיקח על בניית חומות המבצר. לאחר מכן, מבצר קהאנדרי נבנה בתקופת שלטונו של המראטה, שיוואג'י בשנת 1679 לספירה כדי לפקח על ה ב והיה זירת קרבות רבים בין כוחותיו של שיוואג'י לבין הצי של הסידי.

בשנת 1813 מנאג'י אנגרה העביר את המבצר לפשווה בתמורה לתמיכה שניתנה נגד באבוראו. המבצר נמסר לאחר מכן, בשנת 1818, לידי כוחות חברת הודו המזרחית הבריטית בבומבי, כחלק מ. רוב המבצר עדיין שלם, כאשר המבנה הבולט ביותר הוא מגדלור שנבנה על ידי הבריטים ביוני 1867 והמבנה הדו-קומתי שעליו הוא ממוקם. המגדלור בגובה 6.7 מטר וניתן לראותו ממרחק של עד 13 ק"מ.

ב-1998 שונה שמו של האי קהאנדרי לאי קאנהוג'י אנגרה לכבוד אדמירל המראטהה .

בספטמבר 2013, משרד התיירות ההודי ומשרד הספנות תכננו לפתח את האי קהאנדרי ואת המגדלור המתומן שלו כיעד תיירותי.

ביולי 2025 הוכרז המבצר חלק מאתר המורשת העולמית הסדרתי הנופים הצבאיים המראטהיים של הודו, מבצרים הפרוסים על פני שטחים גאוגרפיים מגוונים, והמציגים את העוצמה הצבאית של שלטון המראטהה.

## קישורים חיצוניים

## הערות שוליים

קטגוריה:הודו: מבצרים
קטגוריה:הנופים הצבאיים המראטהיים של הודו
קטגוריה:מהאראשטרה
סנטיאגו מוריניו

**אלברו סנטיאגו מוריניו גונסאלס** (בספרדית: **Álvaro Santiago Mouriño González**; נולד ב-13 בפברואר 2002) הוא כדורגלן אורוגוואי המשחק בעמדת הבלם בקבוצת ויאריאל מהלה ליגה ובנבחרת אורוגוואי.

## קריירת מועדונים
מוריניו שיחק בקבוצת נסיונל כנער, ועזב את המועדון בשנת 2021.

הוא הצטרף לקבוצה הבוגרת של ראסינג מונטווידאו בינואר 2022 וערך את הופעת הבכורה שלו ב-22 במאי 2022, כשנכנס כמחליף במחצית השנייה של ניצחון 2–0 נגד פרוגרסו.

מוריניו ערך את הופעת הבכורה שלו בליגת העל האורוגוואית ב-4 בפברואר 2023, כשפתח בהרכב בהפסד 2–0 לבוסטון ריבר.

ב-6 ביולי 2023, חתם מוריניו על חוזה לחמש שנים באתלטיקו מדריד מהלה ליגה.

ב-11 באוגוסט 2023, הושאל מוריניו לריאל סרגוסה מהליגה הספרדית השנייה לעונה.

ב-27 באוגוסט 2024, חתם מוריניו על חוזה לחמש שנים באלאבס מהלה ליגה.

ב-1 באוגוסט 2025, אתלטיקו מדריד מימשה את אופציית הרכישה החוזרת בחוזהו של מוריניו באלאבס. הוא נמכר לוויאריאל מהלה ליגה באותו היום, בה חתם על חוזה לחמש שנים.

## קריירה בינלאומית
ביוני 2023, זומן מוריניו בפעם הראשונה לנבחרת אורוגוואי לשני משחקי ידידות נגד ניקרגואה וקובה.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:כדורגלני אתלטיקו מדריד
קטגוריה:כדורגלני ריאל סרגוסה
קטגוריה:כדורגלני דפורטיבו אלאבס
קטגוריה:כדורגלני ויאריאל
קטגוריה:אורוגוואים שנולדו ב-2002
איקר לוסאדה

**איקר לוסאדה ארגונדה** (בספרדית: **Iker Losada Aragunde**; נולד ב-1 באוגוסט 2001) הוא כדורגלן ספרדי המשחק בעמדת החלוץ בלבאנטה בהשאלה מריאל בטיס.

## קריירת מועדונים
לוסאדה נולד בקאטוירה, פונטבדרה, גליסיה, והוא בוגר מחלקת הנוער של סלטה ויגו. הוא ערך את הופעת הבכורה שלו בבוגרים במדי קבוצת המילואים ב-2 בדצמבר 2018, כשנכנס כמחליף בתיקו 0–0 נגד אוניון אדארבה במסגרת הליגה הספרדית השלישית.

בקיץ 2019, בילה לוסאדה את קדם העונה עם הקבוצה הראשונה, וכבש שער במשחק ידידות נגד אוניון ברלין. ב-17 באוגוסט הוא ערך את הופעת הבכורה שלו בלה ליגה, כשהחליף את גבריאל פרננדס ואף כבש בניצחון ביתי 1–3 על ריאל מדריד.[125px|ממוזער|ימין|לוסאדה במדי [ראסינג פרול ב-2023]]
ב-5 ביולי 2023, חתם לוסאדה בראסינג פרול, לאחר שעלתה לליגה הספרדית השנייה.

ב-6 ביולי 2024, חתם לוסאדה על חוזה לחמש שנים בריאל בטיס מלה ליגה.

ב-30 בינואר 2025, חזר לוסאדה לסלטה בהשאלה לשארית העונה.

ב-21 באוגוסט 2025 הושאל ללבאנטה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני סלטה ויגו
קטגוריה:כדורגלני ראסינג פרול
קטגוריה:ספרדים שנולדו ב-2001
קטגוריה:כדורגלני ריאל בטיס
קטגוריה:כדורגלני לבאנטה
ססאר טארגה

**ססאר טארגה רקני** (בספרדית: **César Tárrega Requeni**; נולד ב-26 בפברואר 2002) הוא כדורגלן ספרדי המשחק בעמדת הבלם בקבוצת ולנסיה מהלה ליגה.

## קריירה
טארגה שיחק במחלקות הנוער של דון בוסקו, לבאנטה, פטקונה, ובמחלקת הנוער של ולנסיה, אליה הצטרף בשנת 2019. הוא קודם לוולנסיה ב' מהליגה הספרדית החמישית לקראת עונת 2021/2022.

ב-2 בדצמבר 2021 הוא ערך את הופעת הבכורה שלו בקבוצה הבוגרת של ולנסיה בניצחון 3–0 בגביע המלך הספרדי על אוטריאס. ב-24 בינואר 2023 הוא האריך את חוזהו בוולנסיה עד 2027.

טארגה החל להתאמן עם הקבוצה הבוגרת של ולנסיה בקדם העונה לקראת עונת 2023/2024, וערך את הופעת הבכורה שלו בלה ליגה כשנכנס כמחליף בניצחון 3–0 על אתלטיקו מדריד ב-16 בספטמבר 2023. ב-19 בינואר 2024 הוא הושאל לריאל ואיאדוליד מהליגה הספרדית השנייה לשארית העונה.

## קישורים חיצוניים

## הערות שוליים

קטגוריה:ספרדים שנולדו ב-2002
קטגוריה:כדורגלני ולנסיה
קטגוריה:כדורגלני ריאל ואיאדוליד
קטגוריה:כדורגלנים ספרדים
חסוס ואסקס

**חסוס ואסקס אלקלדה** (בספרדית: **Jesús Vázquez Alcalde**; נולד ב-2 בינואר 2003) הוא כדורגלן ספרדי המשחק בעמדת המגן השמאלי בקבוצת ולנסיה מהלה ליגה.

## קריירת מועדונים
ואסקס נולד במרידה שבאקסטרמדורה, והצטרף למחלקת הנוער של ולנסיה בגיל חמש. הוא ערך את הופעת הבכורה שלו בבוגרים במדי קבוצת המילואים ב-1 בנובמבר 2020, כשפתח בהרכב בתיקו ביתי 0–0 נגד הרקולס במסגרת הליגה הספרדית השלישית.

ב-16 בדצמבר 2020 הוא ערך את הופעת הבכורה שלו בקבוצה הראשונה, כשפתח בהרכב בניצחון חוץ 4–2 על טראסה במסגרת גביע המלך הספרדי. ב-21 במרץ הוא כבש את שערו הראשון בבוגרים במדי קבוצת המילואים, בהפסד 1–2 לאלקויאנו.

ב-1 ביוני 2021, האריך ואסקס את חוזהו בוולנסיה עד 2025. ב-28 באוגוסט הוא ערך את הופעת הבכורה שלו בלה ליגה, כשנכנס כמחליף במקום דניס צ'רישב בניצחון ביתי 3–0 על אלאבס.

ב-14 בינואר 2024 כבש ואסקס את שערו הראשון במדי הקבוצה הראשונה של ולנסיה, בניצחון 1–4 נגד קדיס בלה ליגה.

## חיים אישיים
אביו של ואסקס, בראוליו ואסקס, הוא כדורגלן עבר.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ולנסיה
קטגוריה:ספרדים שנולדו ב-2003
פפ צ'בארייה

**ז'וזפ מריה "פפ" צ'בארייה פרס** (בספרדית: **Josep María "Pep" Chavarría Pérez**; נולד ב-10 באפריל 1998) הוא כדורגלן ספרדי המשחק בעמדת המגן השמאלי בראיו ואייקאנו מהלה ליגה.

## קריירת מועדונים
צ'בארייה נולד בפיגרס שבקטלוניה. 

ב-10 בספטמבר 2016, בגיל 18 בלבד, הוא ערך את הופעת הבכורה שלו בקבוצה הראשונה של פיגרס כששיחק את 11 הדקות האחרונות בהפסד חוץ 0–4 נגד פרלדה במסגרת הליגה הספרדית הרביעית.

ב-10 ביולי 2018, לאחר שהפך לשחקן הרכב בפיגרס, עבר צ'בארייה לאולוט מהליגה הספרדית השלישית. ב-10 בנובמבר 2018 הוא כבש את שערו הראשון בבוגרים בניצחון חוץ 2–1 על ויאריאל ב'.

ב-25 באוגוסט 2020, חתם צ'בארייה על חוזה לארבע שנים בריאל סרגוסה מהליגה הספרדית השנייה. ב-26 בספטמבר הוא ערך את הופעת הבכורה שלו, כשפתח בהרכב בתיקו ביתי 2–2 נגד לאס פאלמאס.

ב-31 באוגוסט 2022, חתם צ'בארייה על חוזה לחמש שנים בראיו ואייקאנו מהלה ליגה.

## קישורים חיצוניים

## הערות שוליים

קטגוריה:ספרדים שנולדו ב-1998
קטגוריה:כדורגלנים ספרדים
קטגוריה:כדורגלני ראיו ואייקאנו
קטגוריה:כדורגלני ריאל סרגוסה
קטגוריה:כדורגלני פיגרס
אנדרה ון-טרואה

**אנדרה ארמן ון-טרואה** (בצרפתית: **André Armand Vingt-Trois**; 7 בנובמבר 1942 – 18 ביולי 2025) היה חשמן צרפתי של הכנסייה הקתולית. כיהן בתור הארכיבישוף של פריז בשנים 2005–2017, לאחר שכיהן קודם לכן כארכיבישוף של טור בין השנים 1999–2005. הוא מונה לחשמן בשנת 2007.

## תחילת חייו והסמכה
ון-טרואה נולד בפריז, צרפת, לארמנד ון-טרואה ופולט (שם נעורים: ויאמי). שם משפחתו, שמשמעותו בצרפתית היא "עשרים ושלוש", ככל הנראה ניתן לו על שם אב קדמון שנמצא נטוש ביום ה-23 לחודש. הוא השלים את לימודיו התיכוניים בליסה אנרי הרביעי ונכנס לסמינר התאולוגי של סן-סולפיס באיסי-לה-מולינו בשנת 1962. לאחר מכן למד במכון הקתולי של פריז, שם קיבל תואר ליסנסיאט בתאולוגיה מוסרית. בשנים 1964–1965 שירת בצבא בגרמניה. הוא הוסמך לדיאקוניה באוקטובר 1968 על ידי הבישוף דניאל פזריל ולכהונה ב-28 ביוני 1969 על ידי הקרדינל פרנסואה מארטי.

### עבודתו בכמורה
בתקופת כהונתו ככומר פעל בעיקר בתחומי קטכיזם קהילתי והכשרת מאמינים חילוניים. בין השנים 1974–1981 שימש בתור ויקאר בקהילת סנט-ז'אן דה-שנטאל בפריז. לאחר מכן היה מנהל הסמינר התאולוגי סן-סולפיס, שם גם לימד תאולוגיה מוסרית וסקרמנטלית. השתתף בתנועות פסטורליות שונות, כולל מרכז ההכנה לנישואין והכשרות קבועות של הכמורה. בהמשך מונה לוויקאר כללי של פריז, ואחראי להכשרת הכמרים, התקשורת (רדיו נוטרדאם, העיתון Paris Notre-Dame, מרכז מידע), הפסטורליה המשפחתית, לימודים בחינוך הציבורי וקטכיזם.

## כהונה בישופית
[ממוזער|ון-טרואה בטקס ההשבעה של [פרנסואה הולנד לנשיאות צרפת, מאי 2012]]
ב-25 ביוני 1988 מונה לבישוף מסייע של פריז ולבישוף טיטולרי של תיביליס על ידי האפיפיור יוחנן פאולוס השני. הוא הוסמך לבישוף ב-14 באוקטובר באותה שנה בקתדרלת נוטרדאם בפריז, על ידי הקרדינל ז'אן-מארי לוסטיז'ה, יחד עם הבישופים פזריל וגבריאל ואנל. ב-21 באפריל 1999 מונה לארכיבישוף של טור, וב-11 בפברואר 2005 מונה לארכיבישוף של פריז. הוא הותקן בתפקידו ב-5 במרץ ומונה גם כאורדינר של הקתולים מהמזרח בצרפת ב-14 במרץ. ב-5 בנובמבר 2007 נבחר לנשיא הוועידה האפיסקופלית של צרפת לתקופה של שלוש שנים.

## קרדינל
האפיפיור בנדיקטוס השישה עשר מינה אותו לקרדינל-כומר של סן לואיג'י דיי פרנצ'זי בקונסיסטוריה שהתקיימה ב-23 בנובמבר 2007.

היה חבר בקונגרגציה לבישופים ובמועצה האפיפיורית למשפחה מ-12 ביוני 2008 ובקונגרגציה לכמורה מ-2 בפברואר 2010. ב-7 במרץ 2012 מונה לחבר בקונגרגציה לכנסיות המזרח. באוקטובר 2012 מונה על ידי האפיפיור בנדיקטוס ל"סינוד פאדר" והשתתף בעצרת ה-13 של הסינוד של הבישופים בנושא הבשורה החדשה.

השתתף כקרדינל בוחר בקונקלווה של 2013, אשר בחר את האפיפיור פרנציסקוס. האפיפיור פרנציסקוס קיבל את התפטרותו מתפקידו כארכיבישוף של פריז ב-7 בדצמבר 2017.

הוא איבד את זכאותו להשתתף בקונקלווה עם הגיעו לגיל 80 ב-7 בנובמבר 2022, ולכן לא השתתף בקונקלווה של 2025.

## פטירתו
ון-טרואה הלך לעולמו ב-18 ביולי 2025, בגיל 82. הלווייתו התקיימה ב-23 ביולי 2025 בקתדרלת נוטרדאם בפריז.

## התנגדותו לנישואים חד-מיניים
ון-טרואה היה מתנגד בולט ליוזמות לאשר נישואים חד-מיניים בצרפת. בשנת 2013 הזהיר כי הדבר עלול להביא לאלימות ולפילוג חברתי בצרפת: "כך מתפתחת חברה אלימה. החברה איבדה את יכולת ההכלה, ובעיקר את יכולתה לאחד הבדלים תחת פרויקט משותף." הוא טען כי כל עוד הממשלה אינה מקשיבה לאזרחיה, הדבר עלול להוביל לעוד אלימות.

## קישורים חיצוניים

## הערות שוליים

קטגוריה:חשמנים צרפתים
קטגוריה:צרפתים שנולדו ב-1942
קטגוריה:צרפתים שנפטרו ב-2025